钦定古今图书集成/明伦汇编/人事典/第015卷 > 《本草纲目》 > 《牙齿发明》
## 钦定古今图书集成/明伦汇编/人事典/第015卷 > 《本草纲目》 > 《牙齿发明》

李时珍曰：“近世用人牙治痘疮陷伏，称为神品，然一
概用之，贻害不浅。夫齿者肾之标，骨之馀也。痘疮则
毒自肾出，方长之际，外为风寒秽气所冒，腠理闭塞，
血涩不行，毒不能出，或变黑倒黡，宜用此物以酒麝
达之，窜入肾经，发出毒气，使热令复行，而疮自红活，
盖劫剂也。若伏毒在心，昏冒不省人事，及气虚色白”，
痒塌，不能作脓，热痱紫泡之证，止宜解毒补虚。苟误
用此，则郁闷声哑，反成不救，可不慎哉！高武《痘疹管
见》云：“左仲恕言变黑归肾者，宜用人牙散。”夫既归肾
矣，人牙岂能复治之乎。